PIIBEL ARMSAKS
Täna räägime Eelija eluloo näitel kutsumuse kriisist.
Ehk tead sinagi, hea vaataja, sellest midagi.
Iga Piibli lugeja teab kindlasti Karmeli mäe võitlust.
Eelija võitis seal lahingu 450 Baali prohveti vastu 6:0.
Selle järel määrati neile vastavalt Moosese seadusele surmanuhtlus.
Samal õhtul saatis kuninganna Iisebel Eelijale järgmise teate:
"Jumalad tehku minuga ükskõik mida, kui ma homme sel ajal
ei tee sinu hingega nagu sündis kõigi nende hingedega!"
Sõnum tuli prohvetile üllatusena. See oli kui löök vastu nägu.
Eelija oli oodanud ärkamist ja usupuhastust nii nagu
mõnigi kristlane ootab praegu.
Rahvas hüüdis kooris Karmeli mäel:
"Issand on Jumal! Issand on Jumal!"
Iisebeli sõnumit saades mõistis Eelija, et äratust ei tulnud.
Kuningas Ahab ei lõpeta Baali teenimist.
Iisebel saab edaspidigi määrata Iisraeli religiooni
ja ajab kõik alamad kummardama Baali kuju.
Piibel räägib, et Eelija pääses ja põgenes.
Seekord polnud tal reisi jaoks Issanda käsku.
Mõned tunnid varem oli mees seisnud Karmeli mäel
julgelt nagu lõvi.
Mis ajas teda põgenema naise viha eest?
Kunagi varem pole inimeste viha mõjutanud Eelijat.
Seekord aga küll.
Kui Issand võtab ära kaitsvad käed kangelase pealt,
siis muutub ta koheselt armetuks argpüksiks.
Vägi pole inimese vaid Jumala oma.
Tihti paljastab Issand kangelase nõrkuse kogu maailmale,
et ta ei läheks uhkeks.
Ka teistel inimestel on hea näha,
millised on tegelikult need, keda nad imetlevad.
Kas on midagi imelikku selles, et prohvet masendus seal?
Kaalul polnud mitte ainult Eelija enese saatus,
vaid ka tema rahva saatus.
Prohvet teadis Moosese raamatutest,
et ebajumalaid teeniv rahvas jõuab pagendusse.
Kõige halvemal juhul kaob tulevastel põlvedel kogu usk.
Selline tulevikupilt masendas Eelijat.
Hea vaataja, kui sina teaksid, et Soome rahvast tabab sama saatus,
kas siis sina ei masenduks?
Paarsada kilomeetrit mäest jõuab Eelija Beer-Seba kõrbesse.
Kihlvedu oli lõppenud.
Kurnatud mees ei jõudnud enam astuda ühtegi sammu.
Piibel räägib: "Ta...tuli ning istus ühe leetpõõsa alla;
siis soovis ta... et ta võiks surra, ja ütles:
"Küllalt! Nüüd, Issand, võta mu hing,
sest ma pole parem kui mu vanemad!"
Eelija ei soovinud enam elada.
Ta oli väsinud üksindusest ja alalisest sõjast.
Väsinud sellest, et keegi ei soovinud võidelda koos temaga.
Ta oli väsinud tööst, millest polnud nähtavat kasu kellelegi.
Jumala teed olid jäänud iisrellastele kaugeks.
Kümnel suguharul polnud enam tulevikku ja lootust.
Mitte millelgi polnud tähtsust.
Siiski uskus Eelija, et Issand on elus ja kuuldel
ega ta muidu oleks palvetanud.
Aga kui erinev oli see lootusetu hüüd Eelija
eelnevatest palvetest. Kui ta palvetas,
et Iisraelis ei sajaks vihma ja lese poeg ärkaks ellu,
või et tuli tuleks taevast Karmeli mäele.
"Küllalt! Issand, võta minu hing."
Tegemist on palvega, kus prohvet esitab küsimuse Issandale.
Palve on just see, kui Jumala laps räägib ilustamata Taevaisale
oma tõelised tunded ja soovid.
Issandalt saadud toidu energiaga jätkab prohvet reisi Hoorebi mäeni.
Kohale jõudes otsib ta koopa, kus ta saab ööbida.
Äkitselt kaikus vaikuses hääl: "Mis sa siin teed, Eelija!"
Küsijaks pole inimene, vaid Issand.
Küsimuses on noomimine:
"Kes sul lubas põgeneda oma kutsumuse juurest?"
"Kas sa enam ei usu Minu abisse?"
Nii andis Issand prohvetile võimaluse tühjendada südant.
Siis purskus mehe suust välja kõik see lootusetus:
"Ma olen tõsiselt ägestunud Issanda, vägede Jumala pärast,
sest Iisraeli lapsed on hüljanud sinu lepingu,
nad on kiskunud maha sinu altarid ja on mõõgaga tapnud sinu prohvetid
Mina üksi olen üle jäänud ja nad püüavad võtta mu hinge."
Keegi peale Eelija ei sõdinud uskmatute vastu.
Tema ei jaksanud enam.
Oli nii raske kogeda tagakiusu aastast aastasse.
Kas oli veel mõtet võidelda jumalatu Iisraeli pärast?
Kas nende koht pole siis põrgu?
Miks Issand ei näita, et Ta on usu ja õigete usklike poolt?
Miks Ta andis riigi Iisebeli kätte?
Kas see pole ka meie hädaldamine nüüd lõpuaegadel?
Miks Sa magad, Issand?
Kuidas Sa võid vaadata, kuidas esivanemate kirik hävib?
Miks lased jumalatutel lärmata
ja miks lased usklikel käia läbi meedia kadalipu?
Kas Sa ei hooli, kui Piiblist tõmmatakse lehti välja,
isegi preestrite tegevuse tõttu?
Varsti kuulutatakse Piibel keelatud raamatuks
ja siis usklike vaim haigestub.
Jeesus, Sa puhastasid kord piitsaga templi,
millal Sa teed seda uuesti?
Kas meil tuleb vaadata taganemist tulevaste päevade tarvis?
Hoorebi mäel vastas Issand prohveti lootusetuse hüüdele.
Ta ütles Eelijale nii:
"Mine välja ja seisa mäe peal Issanda ees!...Issand läks mööda"
Prohvet ajas end püsti ja läks seisma koopa avausele.
Seal ootas ta Issandat.
Äkitsel tuli torm ning äikeselöögid valgustasid pimedust.
Pikne möllas mägede vahel.
Eelija vaatas seda pealt, aga Issandat ta seal ei näinud.
Siis tuli maavärin. Kaljud kõikusid ja mäed mürisesid kohutavalt.
Sealgi polnud Issandat.
Siis lahvatas kõrbes tulelõõm,
aga Eelija ei näinud Issandat tuleski.
"Ja tule järel tuli vaikne, tasane sahin.
Kui Eelija seda kuulis, siis ta kattis oma näo kuuega
ja läks välja ning seisis koopasuus."
Sellist kohtumist ei osanud prohvet oodata.
Issanda vastus on heli, milles Issand ise on oma ligioluga.
Eelija sai aru, et hääl räägib temaga,
kuigi ta ei eristanud üksikuid sõnu.
Piibli Jumalal on kaks viisi, kuidas Ta räägib inimesega.
Üldine ja spetsiifiline ilmutus.
Tormid, maavärinad, sõjad, ilmastiku muutused,
börsi langus, tsunamid, vulkaanide pursked
ja kõik muud katastroofid kuuluvad Tema üldiste ilmutuste alla.
Need kuulutavad inimkonnale Jumala kohtumõistmist.
Nende kaudu hüüab Looja inimestele kui suure megafoni kaudu:
"Ükskord te surete. Kas olete valmis, kui teie aeg saabub?"
"Kas teate, kuhu lähete peale surma?"
"Kas teil on aare valmis pandud?"
Või nagu ütles Jeesus eesootavate katastroofide eel:
"kui teie ei paranda meelt, hukkute kõik nõndasamuti." (Lk. 13:3)
Katastroofides pole Issand ligi, et Teda oleks võimalik
tundma õppida isiklikult nende kaudu.
Üldine ilmutus ei tunne Jumala armu.
Armulise Jumala tundmiseks on vaja täiesti teistsugust häält.
Evangeelium, ristimine ja armulaud on see vaikne sahin,
mille kaudu tuleb Jeesus meie ligi ja annab patud andeks.
Sajand hiljem ennustas Jesaja Issanda kannatavast sulastest:
"Tema ei kisenda ega karju, tema häält ei ole kuulda tänavail.
Rudjutud pilliroogu ei murra ta katki,
ja hõõguvat tahti ei kustuta ta ära."
Selline oli lihakssaanud Sõna - Jumala hääl.
Suurem osa rahvast ootas Messiast, kes oleks nagu torm ja maavärin.
Vaid patusele sobis evangeeliumi vaikne tasane sahin.
Eelija senine töö oli kohtumõistmise kuulutamine.
Alles Hoorebil ta mõistis,
et Issanda töö võib toimuda ka ilma mürinata.
Jumal tegutseb evangeeliumi vaikses sahinas
palju võimsamini kui kohtumõistmise hirmutormis.
Aga sel ööl oli Issandal prohvetile rääkida veel teinegi uudis.
Eelija arvas, et tema on kogu riigis viimane usklik,
aga nii see ei olnud. Issand ütles:
"Aga ma jätan Iisraelis üle seitse tuhat:
kõik põlved, mis Baali ees ei ole nõtkunud
ja kõik suud, mis ei ole teda suudelnud."
Iisraelis oli vaikuses tuhandeid inimesi,
kes polnud põlvitanud Baali kuju ees.
Nad oli püsinud ustavana ainsale õigele Jumalale ja Tema Sõnale.
Issand tõotas, et niiviisi on ka tulevikus.
Iisraelis leidub alati väike kogukond, mis ei hävinud ka siis,
kui assüürlased viisid kümme suguharu pagendusse,
kust nad enam tagasi ei tulnud.
Suurem osa suguharudest hukkus.
Põhjariigis ei tulnud enam mingit suurt ärkamist.
Selle peale Eelija rahunes.
Mõte iisraellaste pääsemisest algab Piiblis Eelijast
ning seejärel esineb see kõikide prohvetite kuulutustes.
Jeesus ütles: "Ära karda, sa pisike karjake,
sest teie Isal on hea meel anda teile kuningriik!"
Õige usk pole kunagi olnud polpulaarne teema.
See polnud nii Eelija ajal ega ka praegusel ajal.
300 esimest aastat elas kirik vähemuses tagakiusatuna pagenduses.
Sel ajal muutus olukord ja algas riigikiriku aeg.
Riigikiriku juures on häid asju, nt rahva õpetamise korraldamine,
aga selles on ka nõrkusi. Ennekõike iseseisvuse puudumine.
Väga tihti on riik ette öelnud,
mida kirik peab uskuma ja kuidas elama.
Tihti on kirik maha surunud liikmete südametunnistuse,
tehes seda koos riigiga. Nii juhtub praegugi.
Iisebeli ajal oli riigikiriku nõudeks Baali kuju suudlemine.
Meie ajal on selleks proovikiviks homosuhete heakskiit.
Mis juhtub 7000 paarisuhte seadusele vastuhakkajale,
seda saame lugeda Ilmutuse raamatust.
Kirikujuhid on oma poole valinud,
aga ärkamisliikumiste juhid seisavad ikka veel julguses.
Baali kuju suudlemise nõue muutub üha tungivamaks.
Andku Issand vaimulikele juhtidele
sama prohvetlikku nägemist kui seda oli Eelijal.
Olen neist asjust kirjutanud raamatus:
"Kuningriik otsib võitlejaid - Eelija".
Kui soovid toetada sarja: "Piibel armsaks"
siis helista saate järel ekraanil olevale numbrile.
Kõne hind on 10.
Teiseks võimaluseks on raha kandmine pangakontole.
Palun kasuta viitenumbrit.
Aitäh sulle ja nägemiseni.
Tõlge: Merle Sibola